Örömmel tájékoztatjuk Nézőinket, hogy 2025. április 3-tól lehetőségük van megváltani bérleteiket a 2025/26-os évadunkra! A Vígszínház, a Pesti Színház és a Kombinált bérlettel rendelkező nézőink jelentős kedvezménnyel tudják megtekinteni a legújabb bemutatóinkat, mindig ugyanarról a helyről, sorbaállás nélkül. Bérletvásárlás: https://www.vigszinhaz.hu/jegy/berletek.php A bérlettulajdonosok elővásárlási jogot és különleges kedvezményeket is kapnak, ezen felül részt vehetnek exkluzív rendezvényeken és a kulisszák mögé betekintést nyújtó programokon is. A következő évad teljes programját hagyományainkhoz híven a Vígszínház születésnapján, május 1-én jelenti be Rudolf Péter, a teátrum igazgatója. Bérleteik megújítására lehetőségük van az utolsó bérletes előadásokon az előcsarnokban található értékesítési pultnál, valamint Szervezési Irodánkban és jegypénztárainkban, illetve a honlapunkon az alábbi linkre kattintva: https://vigszinhaz.jegy.hu/seasonticket/renew A bérletmegújítás határideje: 2025. május 22. csütörtök 18:00 óra Azoknak a bérleteseknek, akiknek az utolsó előadása május 22. után lesz megtartva, természetesen foglalásban tartjuk a bérletes helyeiket az utolsó előadásig! Tartsanak velünk a következő évadban is!
Búcsúzó előadások Tájékoztatjuk kedves Nézőinket, hogy a 2024/25-ös évad végéhez közeledve több előadásunktól búcsúzunk a Vígszínházban és a Pesti Színházban. A nagyszámú repertoárunk miatt elköszönünk Az öreg hölgy látogatása, az Ármány és szerelem, Az apa, a Krum és A hazug című előadásainktól, melyek nagyon kedvesek számunkra, hogy az új bemutatóknak helyet tudjunk biztosítani. Az alábbi időpontokban tudják utoljára megtekinteni a búcsúzó produkciókat. Vígszínház: 2025. április 6. – Ármány és szerelem https://www.vigszinhaz.hu/Armany_es_szerelem 2025. április 9. és május 24. – Az öreg hölgy látogatása http://www.vigszinhaz.hu/Az_oreg_holgy_latogatasa_1_1 Pesti Színház: 2025. április 9. és május 24. – Az apa https://www.vigszinhaz.hu/Az_apa 2025. április 24. – Krum https://www.vigszinhaz.hu/Krum_1 2025. május 11. – A hazug https://www.vigszinhaz.hu/A_hazug Köszönjük minden alkotónak, művésznek és közreműködő munkatársnak, akik részt vettek az előadások létrehozásában és nagyon hálásak vagyunk a közönségnek is a jelenlétért és a szeretetért!
A Víg Társalgó podcast második részében a Z generáció színházhoz való hozzáállásáról beszélgetett ifj. Vidnyánszky Attila színművész, rendező, Tarnóczi Jakab rendező, Hegymegi Máté színművész, rendező. A beszélgetést Ascher Tamás rendező vezette. Felmerültek érdekes kérdések a téma kapcsán. Milyen hatással van a színházra az egyre rövidülő figyelmi képesség és a TikTok? Mennyire menő ma a színház és a színészet? Egy színházi előadás, hogy tud úgy megújulni, hogy érdekelje a gyerekeket? A Vígszínház új podcast sorozatában a Víg Társalgó szerkesztett beszélgetéseit láthatják a YouTube csatornánkon, minden csütörtökön 10 órától. A Víg Társalgó második része a képre kattintva tekinthető meg.
2025. április 11-én lesz Márai Sándor születésének 125. évfordulója. Ebből az alkalomból a közönség felolvasószínházi keretek között ismerheti meg Márai Ilona – Lola naplójának részleteit. Lola naplója és Márai naplóbejegyzései egymásra felelnek ezen a különleges, maratoni színházi eseményen, ahol Hegedűs D. Géza és Takáts Andrea felolvasásán keresztül a Márai házaspár emigrációjának 31 évét, az 1948 és 1979 közötti időszakot követhetjük nyomon. Máraiék örökbefogadott kisfiukkal, a hétéves Janikával együtt 1948 augusztusában hagyták el végleg Magyarországot. Lola ekkor kezdett bele naplófeljegyzéseibe, és az írást – kisebb-nagyobb kihagyásokkal 31 éven át – szinte minden nap folytatta. „Furcsa ez a mi egymáshoz kötöttségünk! Mindketten úgy szeretjük a kötetlenséget, a szabadságot, olyan ez a házasság, mint egy örök véd- és dacszövetség.” 11: 00: 1. rész – Nápoly – „Ezüst nászút” (90-100 perc egyben, szünet nélkül) 14.30: 2. rész – New York – „Amerikai állampolgárok” (2 x 80-90 perc, egy szünettel) 19:00: 3. rész – Salerno – „Független, tisztelt idegenek” (2 x 80-90 perc, egy szünettel) Színlap és jegyvásárlás: 1. rész: https://www.vigszinhaz.hu/Marai_maraton__Lola_naploja_1resz 2. rész: https://www.vigszinhaz.hu/Marai_maraton__Lola_naploja_2_resz 3. rész: https://www.vigszinhaz.hu/Marai_maraton__Lola_naploja_3resz Amennyiben mindhárom időpontra vásárolnak jegyet, úgy 30% kedvezményt adunk a jegyek árából! A kedvezmény online is elérhető, a 30% engedmény automatikusan levonásra kerül. Online vásárlás esetén bankkártyás, SZÉP Kártyás és Ajándékutalványos fizetési lehetőséget biztosítunk, személyesen ezek mellett készpénzes vásárlásra is van lehetőség. Szeretnénk felhívni vendégeink figyelmét, hogy a Víg Szalon NEM akadálymentesített helyszín!
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |